钦定古今图书集成/理学汇编/字学典/第152卷 > 《元鲜于枢笺纸谱》 > 《各种纸》
## 钦定古今图书集成/理学汇编/字学典/第152卷 > 《元鲜于枢笺纸谱》 > 《各种纸》

《西京杂记》称“薄蹄”，注云：“小纸也。”

蔡伦后有左子邑，善造纸。萧子良云：“子邑之纸，妍妙
辉光。”

《东宫旧事》：“皇太子初拜，给赤纸、缥红麻纸、敕纸各一
百．。”

《南方草木状》：“大秦出蜜香纸，一云香皮纸。微褐色，青
纹如鱼子，极香而坚韧。晋武帝赐杜预万番，写《春秋
释例》及《经传集解》。”

《拾遗记》：海苔纸，晋南越所贡，以苔为之，名“侧理纸”，后
人言陟釐，武帝赐张华万番。

《博物志》：“王右军写《兰亭序》，用蚕茧纸。”又“会稽库中有
纸九万番，悉以乞谢安。”

《梪元伪事》，“诏令平淮”，作青赤缥绿桃花纸。

宋张永所制纸，为天下最，尚方不及。

范甯教有土纸、藤角纸。梁简文云：“特送四色纸三万
枚。”

陆邮有《谢安成王赐西蜀笺》纸一万幅。

《湘东王为荆州》上武帝纸万幅。又奉《简文》红笺二千
番。又云：“特送五色纸三万枚。”

萧成采野麻土谷，作《五色斑纸》。

陈后主令妇人襞彩笺作五言诗。

唐初，将相官诰，亦用销金笺及凤凰纸书之，馀皆鱼
笺、花笺。

元宗令李龟年持金花笺宣赐李白。进《清平调》词，
段成式在九江造云蓝纸。

赵象与武公业妾非烟，以《金凤笺》、“《剡溪》玉叶纸”，题诗
相赠答。

萧贯梦至宫庭，有妇人授贯《衍波笺》。

《成都古今记》载，“蜀笺”，其目曰“深红”，曰“粉红”，曰“杏红”，曰
“明黄，曰深青，曰浅青，曰深绿，曰浅绿”，曰“铜绿”，曰“浅云”，
凡十样。又有“松花纸”、“金沙纸”、“流沙纸”、“彩霞纸”、“金粉纸”、
“龙凤纸”、“桃花冷金”之目。

《酉阳杂俎》又《纪异》：“蜂相语子与青童君奕胜，获琅玕
纸十幅。”

杨炎在中书后阁，用桃花纸糊窗。

萧颖士少梦授纸百番，皆绣花文。

《纸谱》又有“玉板、贡馀”、“经屑”、“表光”之名。

南唐有“澄心堂”纸，细薄光润，为一时之甲。

《岭表录异》：“管罗州，多栈香树，皮堪作纸。”

《负暄杂录》：“唐人诗中多用蛮笺。”

高丽岁贡“蛮纸。”日本国出松皮纸。扶桑国出芨皮纸。
蜀中藤纸。

《越中竹纸》：

江南楮皮纸：

《植杖闲谈》：“温州作蠲纸，大类高丽，乌程由拳皆出其
下。”

《方舆胜览》：“歙绩溪界有地名龙须，出嘉纸，有墨光白
滑、冰翼凝霜之目。”

东坡诗：“麦光铺几净无瑕。”注：“麦光，纸名也。”

黄山谷《为范子默求染鸦青纸》

《后山谈丛》云：“余于丹徒高氏见杨行密节度淮南补
将校牒纸光洁如玉，肤如卵膜，今士大夫所有澄心
堂纸不迨也。”